PRITARTA

Kauno miesto savivaldybės tarybos

2014 m. liepos 10 d.

sprendimu Nr. T-418

PATVIRTINTA

Kauno lopšelio-darželio „Naminukas“

direktoriaus 2014 m. liepos 22 d.

įsakymu Nr. V-24

**KAUNO LOPŠELIO-DARŽELIO „NAMINUKAS“ IKIMOKYKLINIO UGDYMO PROGRAMA**

**I. BENDROSIOS NUOSTATOS**

**Švietimo teikėjo pavadinimas** Kauno lopšelis-darželis „Naminukas“;

**Tipas** lopšelis-darželis;

**Teisinė forma** savivaldybės biudžetinė įstaiga;

**Adresas** Ašigalio g. 39, 49147 Kaunas;

**Elektorinis paštas** [naminukas1@takas.lt](mailto:naminukas1@takas.lt)

**Telefono nr.** (8 37), 38 66 08.

**•Vaikai ir jų poreikiai.** Lopšelyje-darželyje „Naminukas“ ugdomi vaikai nuo 1 m. ir 6 mėn. iki 7 m. amžiaus Ši ikimokyklinio amžiaus ugdymo programa, joje dėstomas turinys apima ankstyvąjį (1 m. 6 mėn. iki 3 metų) ir ikimokyklinį (nuo 3 m. iki 6 metų) vaikų amžiaus tarpsnius ir atspindi šio amžiaus vaikų poreikius bei jų tenkinimą.

Lopšelyje-darželyje „Naminukas“ lopšelio ir darželio grupės.

Vaikai į grupes komplektuojami pagal amžių. Specialiųjų ugdymosi poreikių vaikai integruojami į bendras grupes, kuriems, esant poreikiui, rengiamos ir taikomos individualios programos.

Vaikams su kalbos ir komunikacijos sutrikimais teikiama logopedo pagalba.

Siekiame užtikrinti fizinį ir emocinį vaiko komfortą, suteikiame įvairių socialinių sluoksnių vaikams lygias galimybes ir vienodas sąlygas ugdytis, teikiant kvalifikuotas ugdymo paslaugas.

Gabūs vaikai, kurių gabumai atsiskleidžia meno ir kitose srityse skatinami ir turi galimybę tobulėti, būti pastebėtais, įvertintais ir atstovauti įstaigai įvairiuose įstaigos ir miesto renginiuose, konkursuose, festivaliuose (,,Dainų dainelės” konkursas, ,,Teatro dienelės”, ,,Giesmių giesmelė”, festivalis ,,Dainuoju mamai ir Marijai”, Kauno ikimokyklinių įstaigų vaikų choro renginiuose, mažųjų talentų konkurse „Jievaro tiltas“, įstaigos tradiciniame pasakorių bei vaidybos renginyje „Seku, seku pasaką..”, įstaigos rengiamoje tradicinėje Eigulių seniūnijos ikimokyklinių įstaigų liaudies šokio šventėje ,,Šoku aš, šoki tu...“ įvairių darbų ir piešinių konkursuose, bendruose projektuose bendradarbiaujant su socialiniais partneriais įstaigoje ir už jos ribų), parodose.

**•Mokytojų ir kitų specialistų pasirengimas.** Įstaigoje kartu su vadovais dirba **23** pedagogai. **Iš** jų (**13** auklėtojų, **2** priešmokyklinio ugdymo pedagogai, 2 logopedai, 2 muzikos mokytojai, 2 kūno kultūros pedagogai,)..

Mokytojų ir kitų specialistų pasirengimas: iš 23 pedagogų, 15 su aukštuoju universitetiniu išsilavinimu, iš kurių 3 turi magistro kvalifikacinį laipsnį, 2 pedagogai su aukštuoju neuniversitetiniu išsilavinimu, likusieji 6 pedagogai turi aukštesnįjį pedagoginį išsilavinimą ir aukštesniųjų mokyklų ikimokyklinio ugdymo specialybę. 13 pedagogų įgiję ikimokyklinio ugdymo specialybes. Kvalifikacinės kategorijos: 14 pedagogų įgiję vyresniojo mokytojo kvalifikacinę kategoriją, 4 metodininko, 1 mokytojo kvalifikacinę kategoriją, 3 - neatestuoti ir artimiausiu metu pagal perspektyvinį planą žada įgyti vyresniojo mokytojo kvalifikacinę kategoriją. Lopšelio-darželio direktorė ir direktoriaus pavaduotoja ugdymui yra įgijusios irpasitvirtinusios trečiąją vadovų kvalifikacinę kategoriją.

Pedagogai nuolat analizuoja, tobulina savo veiklą, kelia kvalifikaciją kursuose, seminaruose, dalyvauja mokymuose ,,Ikimokyklinio ir priešmokyklinio ugdymo plėtra“ dalijasi savo patirtimi, praktiniais darbais, vykdo ugdomosios veiklos patirties sklaidą. Įstaigos pedagogai rengdami atviras veiklas įstaigos ir miesto pedagogams, skaito pranešimus konferencijose, įvairiuose metodiniuose pasitarimuose. 3 įstaigos pedagogai yra išklausę specialius kursus ir įgiję reikalingą kvalifikaciją tarptautinės programos „Zipio draugai ” įgyvendinimui.

Įstaigos pedagogai yra tarptautinės organizacijos OMEP nariai. Dalyvavimas organizacijos organizuojamuose renginiuose suteikia pedagogams galimybę semtis profesinės patirties ne tik mieste, bet ir visoje respublikoje bei užsienyje.

•**Įstaigos savitumas.** Svarbiausias lopšelio-darželio „Naminukas“ išskirtinumas – šilti, bendražmogiški bendruomenės narių santykiai, užtikrinantys vaikų emocinį komfortą. Visi įstaigos darbuotojai lygūs, nuo vadovų iki aptarnaujančio personalo bendravimas ir bendradarbiavimas grindžiamas pagarba, partneryste, šiltu bendravimu. Išskirtinis įstaigos mikroklimatas teigiamai veikdamas vaiko emocijas, įgalina vaiką jaustis saugiai lyg šiltoje ,,šeimyninėje“ aplinkoje.

Savitumui priskiriame išskirtinę įstaigos lauko aplinką – šalia Kleboniškio miškas, išpuoselėta apželdinta pušynu (kaip parkas), natūrali ekologiška teritorija. Turime išskirtinę galimybę gyvosios gamtos pažinimui, dėl šalia esančio miško įstaigos teritorijoje nuolat ir gausiai lankosi retos mieste paukščių rūšys, vaikai turi galimybę juos pažinti, stebėti.

Įstaigoje vaikų poreikiams įrengtos dvi salės: judėjimo poreikiui tenkinti, sportavimui įstaigoje įrengta sporto salė su minkšta grindų danga bei atskira salė šventėms, meno, muzikos užsiėmimams.

Turintys potraukį menui, dailei, įstaigą lankantys ugdytiniai, turi galimybę veikti, plėtoti saviraišką įrengtoje dailės studijoje.

Apimant visas ugdymo kompetencijas, vadovaujantis cikliškumo gamtoje ir visuomenės tradicijų bei papročių laikymosi principu, ugdymo turinį pateikiame atrasdami ir taikydami šiandienos ir praeities vertybių darną.

Įstaigos kaimynystėje nuo 2012m. šalia įsikūrusi Kauno A. Žikevičiaus saugaus vaiko mokykla tampa dažna socialine, bendrų projektų partnere.

Šalia tradicinių kalendorinių švenčių (Šv. Kalėdų, Užgavėnių, Vaikų velykėlių, Rugsėjo 1-osios ir kt.), rengiamos įvairios vakaronės su tėveliais („Pabūk su tėveliu”, „Tau mamyte”, ,,Myliu Tėvynę“ ir t. t.), organizuojamos pramogos, konkursai („Gudručio akademija”, ,,Augu sveikas”, ,,Kaziuko mugės šurmulys”, šokių šventė ,,Šoku aš, šoki tu...“ rengiami įvairūs teminiai projektai įtraukiantys ugdytinių tėvelius ir visą bendruomenę. Kadangi įstaiga turi išpuoselėtą, patrauklią lauko aplinką, dažnai šie renginiai persikelia ir švenčiami lauko teritorijoje, tapdami viso aplinkinių mikrorajono gyventojų šventėmis ir pramogomis.

•**Tėvų ir vietos bendruomenės poreikiai.** Įstaigos grupių darbo laikas kasmet modeliuojamas lanksčiai pagal tėvų pageidavimus, užtikrinant vaikų atvedimo ir atsiėmimo galimybes bei jų darbo pamainingumą.

Tėvų pageidavimu sudarome sąlygas broliams ir seserims lankyti mišraus amžiaus grupę.

Lopšelis-darželis įsikūręs Kauno miesto Eigulių mikrorajone, todėl pirmiausia tenkiname šio rajono gyvenančių tėvų ir vaikų poreikius, tačiau įstaigą lanko nemažai vaikų atvykstančių iš kitų Kauno miesto gyvenamųjų rajonų.

Šeimų socialinė-ekonominė padėtis gera. Dauguma vaiku iš pasiturinčių ar vidutines pajamas gaunančių šeimų, todėl tėvų pageidavimu sudaromos sąlygos papildomam ugdymui (anglų klb., keramika, mažųjų dailė).

Demokratiškai sprendžiame iškilusias problemas. Lanksčiai, susitarimo principu ieškome būdų ir kompromisų adaptacijos laikotarpiui (leidžiama tėveliams kartu su vaiku pratintis, būti grupėje norimą laikotarpį), nemiegantiems vaikams, sudarome sąlygas nemiegoti, sprendžiame jų užimtumo problemas.

• **Požiūris į vaiką ir jo ugdymą.** Vaiko saugumo, šiltų bendražmogiškų santykių tarp vaiko ir suaugusiojo, taip pat tarp bendruomenės narių bei ugdytinių teigiamų emocijų žadinimo pagrindu, vykdomas ugdymo procesas, kuriame pagrindinis dėmesys skiriamas vaiko individualumui, jo saviraiškai ir kūrybai puoselėti. Ugdymą deriname su šiuolaikine informatyvine sistema taip, kad vaikas gebėtų išsaugoti vidinės darnos, tautinio tapatumo jausmus ir tik susiformavęs tautinės savimonės pagrindą ieškotų naujovių.

Įstaigos pedagogams artimos humanistinės idėjos, vedančios ugdytinius saviraiškos galimybių linkme.

Remiantis konstruktyvistine vaiko ugdymo samprata, kur vaikas aktyvus savo žinojimo, identiteto, kultūros kūrėjas, aktyvus dalyvis, veikiantis griežtai neapibrėžtoje aplinkoje. Eksperimentuodamas, jausdamas ugdytojų pagalbą, palankumą ir skatinamas, pirmiausiai tenkina pagrindinį savo poreikį žaisti ir bendrauti su bendraamžiais.

Atsižvelgdami į Jungtinių Tautų vaikų teisių konvenciją (ratifikuota 1995 m. liepos 3 d. Lietuvos Respublikos Seimo 2003 m. gegužės 20 d. nutarimu Nr. IX-1569), šiuose dokumentuose dėstomas nuostatas, ugdymą ir požiūrį į vaiką grindžiame partnerystės, lygiateisiškumo, susitarimo, pagarbos vaiko nuomonei bei išskirtinumui, konfidencialumo, tolerancijos socialiniam kultūriniam išskirtinumui, principais.

•**Regiono savitumas.** Įstaiga įsikūrusi šalia Kleboniškio miško, Eigulių kapinių, esanti miesto pakraštyje. Rami, izoliuota įstaigos demografinė padėtis suteikia aplinkai savitumo, o vaikų ir ugdytojų lankomi minėti objektai, praplečia ugdymo aplinką, tampa vaizdžia, natūralia ugdymo proceso dalimi.

Geras ir patogus susisiekimas įvairiu visuomeniniu transportu suteikia galimybę pedagogams ir vaikams organizuoti įvairias ekskursijas į šalia esančius bei mieste lankomus objektus: muziejus, zoologijos sodą UAB ,,Švara“, ,,Saugaus vaiko“ mokykla ir kt.

•**Perspektyva**. Įstaigos struktūra – stabili. Manome, kad ateityje ji nesikeis. Numatomi pokyčiai kadrų politikoje. Didelė dalis pedagoginio personalo (80%) pagyvenusio ar priešpensinio amžiaus, dirbantys nuo įstaigos įkūrimo. Numatoma, kad juos pakeis nauji specialistai.

Esant vaikų skaičiaus stygiui, planuojame steigti ankstyvojo amžiaus grupę vaikams nuo 1 metų.

Numatomoje perspektyvoje lauko teritoriją aptvėrus aukšta, saugia, atitinkančia higienos reikalavimus tvora, smarkiai pakistų ugdymo kokybė ir ugdymo galimybės išnaudojant lauko teritoriją, priemones...

**II. IKIMOKYKLINIO UGDYMO PRINCIPAI**

Įsivertinus ugdymo turinio veiksmingumą vaiko kompetencijų plėtotei bei atsižvelgiant į įstaigos ugdymo programos filosofijos pagrindus, nutarta ir toliau vadovautis šiais ugdymo principais:

**HUMANIŠKUMO –**

**DEMOKRATIŠKUMO –**

**PILIETIŠKUMO-**

**ATSINAUJINIMO –**

**ĮVAIROVĖS –**

**CIKLIŠKUMO –**

**KŪRYBIŠKUMO** –

**III. TIKSLAI IR UŽDAVINIAI**

**TIKSLAS -** atsižvelgiant į pažangiausias mokslo ir visuomenės raidos tendencijas, kurti sąlygas padedančias vaikui tenkinti prigimtinius, kultūros, taip pat ir etninius, socialinius, pažintinius poreikius.

**UŽDAVINIAI:**

* tenkinti saugumo, emocinius, fizinius ir socialinius vaiko poreikius;
* skatinti vaiko iniciatyvą, savarankiškumą, saviraišką, norą pažinti, padėti suvokti kūrybines galias, puoselėti jo prigimtį;
* veiksmingai taikant įvairius metodus, skatinti šeimos dalyvavimą vaikų ugdymo (si) procese, įtraukti šeimas į grupės gyvenimą;
* sudaryti sąlygas ir vienodas galimybes visiems vaikams gerai pasiruošti mokymuisi mokykloje, suteikiant visokeriopą pagalbą turintiems vystimosi, kalbos ir komunikacijos sutrikimų, elgesio trūkumų, skatinant ir sudarant sąlygas tobulėti gabiesiems;
* kurti palankią emocinę, artimą namų aplinkai ugdymosi aplinką, atliepiančią vaikystės poreikius, praplečiant ją regione esančiais artimiausiais objektais;
* puoselėti ir saugoti bei perimti tautos gimtojo krašto kultūrinį paveldą, tradicijas, gilinti ryšį su gimtuoju kraštu, ugdyti tautinės savimonės pradmenis, pilietiškumą.
* užtikrinti vaiko pasirinkimo laisvę, teisę žaisti, būti aktyvus dalyvis, savo nuomonės reiškėju;
* pažangiais metodais, būdais ir formomis suteikti vaikui kvalifikuotą, kokybišką, visapusišką ugdymą (si).

**IV. UGDYMO TURINYS, METODAI, PRIEMONĖS**

Planuodami ir organizuodami ugdymo turinį, įstaigos **pedagogai turi teisę rinktis metodų, būdų** ir **formų įvairovę, kūrybiškai taikydami įvairias priemones bei jiems priimtinas pažangias idėjas**. Temas ugdytojai parenka atsižvelgdami į **vaikų amžių, jų poreikius, iniciatyvas, sumanymus**, metų laiką, kalendorines šventes, taip pat į metinėje įstaigos programoje iškeltus tikslus.

Programos ugdymo turinys sukonkretinamas temomis ir pedagogų papildomas kasmet, numatant ir ruošiant grupės dienyne planus kiekvienam metų ciklui (rudeniui, žiemai, pavasariui, vasarai).

Įstaigos ikimokyklinio ugdymo programos turinys papildomas integruojant į planus temas iš prevencinių socialinių įgūdžių programų: „Zipio draugai“ bei ,,Alkoholio, tabako ir kitų psichiką veikiančių medžiagų vartojimo prevencinės programos” pagal Lietuvos Respublikos švietimo ir mokslo ministerijos Lietuvos suaugusiųjų švietimo ir informavimo centro parengtas programos įgyvendinimo rekomendacijas, taip pat ikimokykliniam ugdymui rekomenduojamas temas iš ,,Rengimo šeimai ir lytiškumo ugdymo programos“ patvirtintos 2007m. ministro įsakymu Nr. ISAK-179.

Pedagogai sėkmingai sąveikaudami su šeima į ugdymą įtraukia ugdytinių tėvelius. Tradiciškai dalyvaudami projekte „**Tėvai – vaikams**“ tėveliai savanoriai veda edukacinius užsiėmimus įvairiausiomis temomis, praplėsdami ugdymo aplinką bei turinį padeda plėtoti įvairias vaiko kompetencijas (pažintinės ekskursijos į tėvelių darbovietes, atvykstantys netradiciniai objektai, žmonės į įstaigą, pvz. paramedikų mašina, gaisrinė, gyvūnai...., muzikos, teatro atlikėjai ir kt.).

Priemonės ugdymo turiniui įgyvendinti pateikiamos pagal kompetencijas, kaip pvz., ir galimybės, tačiau pedagogai naudoja **integraliai, kūrybiškai** pritaikydami jas įvairioms kompetencijoms.

**VAIKŲ NUO 1 M. 6 MĖN. UGDYMAS**

**Apima 7 ugdymo sritis:**

* **GYVENIMO ĮGŪDŽIŲ;**
* **JUDĖJIMO (FIZINIS AKTYVUMAS);**
* **BENDRAVIMO;**
* **KALBOS;**
* **ŽAIDIMO;**
* **PAŽINIMO;**
* **KŪRYBIŠKUMO;**

**VAIKŲ NUO 3 IKI 5 (6) M. UGDYMAS**

**SVEIKATOS SAUGOJIMO KOMPETENCIJA**

* **HIGIENA**
* **SVEIKOS MITYBOS KULTŪRA**
* **SAVĘS IR KITO SAUGOJIMAS**
* **GRŪDINIMAS**
* **IŠRAIŠKA IR SAVIRAIŠKA JUDESIU**
* **KŪNO KULTŪRA**

**KOMUNIKAVIMO KOMPETENCIJA**

* **SAKYTINĖ KALBA**
* **RAŠYTINĖ KALBA**

**MENINĖ KOMPETENCIJA**

* **DAILĖ (vizualinis menas)**
* **MUZIKA**
* **MUZIKA (ŠOKIS)**
* **VAIDYBA**

**PAŽINIMO KOMPETENCIJA**

* **ELEMENTARIŲ MATEMATINIŲ VAIZDINIŲ FORMAVIMAS**
* **APLINKOS PAŽINIMAS (Negyvoji gamta)**
* **APLINKOS PAŽINIMAS (Gyvoji gamta)**

**SOCIALINĖ KOMPETENCIJA**

* **SAVIVOKA**
* **BENDRAVIMO TARPASMENI-NIAI SANTYKIAI**
* **DARBO PRADMENYS**
* **SAVISAUGA**
* **PILIETINIS UGDYMAS**

**Grupių ir teritorijos aplinka**

Lopšelyje-darželyje tik 5 grupės turi atskirus miegamuosius, todėl žaidimams ir ugdymui skirtos erdvės turi būti labai išnaudotos, mobilios lengvai rekonstruojamos. Dėl erdvės stokos 4 grupėse nėra galimybių paskirstyti žaidimų zonomis erdves, jaučiama vietos stoka.

Lopšelis-darželis kuria specifinę, visuminę aplinką, ugdančią vaiko estetinį skonį.

**Visuminė aplinka**, tai medžiagų, formų, stiliaus vienovė, dominuojanti visose, taip pat ir kitose įstaigos patalpose, lauko teritorijoje. Laikomės nuostatų, kad įvairūs interjero puošybos elementai visoje įstaigoje būtų vienodi, kuo natūralesnių medžiagų, o spalviniai sprendimai ramūs, pastelinių tonų, tarsi susiliejantys su gamta, atspindintys liaudies kūrybos paveldą. Naudojame molį, liną, džiovintų augalų kompozicijas, įstaigos eksterjere vengiame ryškių, rėkiančių spalvų, svetimų mūsų tautinei kultūrai.

Kurdami grupių ugdomąją aplinką siekiame jaukumo, artumo namų aplinkai. Grupių aplinka, skatinanti vaiko gabumų skleidimąsi, įtakojanti ugdytinių dvasinę brandą, emocinę savijautą, ugdymo (si) motyvaciją, savaiminį žaidimą bei bendravimą ir bendradarbiavimą su bendraamžiais ir ugdytojais.

**Grupių erdvė ir daiktinė aplinka -** skatinanti veikti. Erdvės suskirstytos į ramias ir judrias veiklos zonas, skirtas ramiems kūrybiniams, stalo ir kitiems, taip pat judriems žaidimams. Didesnė dalis grupių turi stacionarią erdvę (treniruokliai, sienelės...) vaikų judėjimo poreikiui tenkinti.

Kiekviena grupė turi erdvę skirtą atsipalaidavimui, poilsiui, atsiribojimui nuo aplinkinių.

Daiktai žaislai – išdėlioti tinkamai, lengvai pasiekiami, savarankiškai paimami, turintys pastovią vietą. Jie lengvai valomi, tvarkomi, saugūs, estetiški. Dalis grupių (4) neturi atskirų miegamųjų, todėl tose grupėse erdvių, daiktų bei žaislų paskirtis labai funkcionali – žaidimų kampeliai atskiriami lengvai transformuojamomis įvairios paskirties širmomis. Jos patogios kūrybiškai panaudojamos įvairiems žaidimams.

Kampeliai turi konkrečią paskirtį, tačiau griežtai neapibrėžti. Juose sudarytos sąlygos įvairiai veiklai.

**Dominuojantys grupių kampeliai** - Įvairiems kūrybiniams žaidimams su poilsio zona, dailės ir rankų darbelių, kalbos ir stalo žaidimų, statybinių žaidimų ir konstravimo, judėjimo poreikių tenkinimo ( įvairūs sporto įrenginiai, kopėtėlės, supynės, virvės, stelažai ir kt.). Priemonės ir žaislai kitų kompetencijų ugdymui: pažinimo, socialinių studijų – išdėlioti lentynose, pagal poreikį naudojami ugdytinių bet kuriose erdvėse. Vaikų žaidimų erdvių praplėtimui išnaudojamos prausyklos, rūbinėlės, miegamųjų patalpos.

Ieškome naujovių aplinkai atnaujinti. Naudojame pažangias, patrauklias ugdymui (si), stimuliuojančias, naudingas naujas idėjas ir elementus aplinkos sukūrimui iš kitų ugdymo sistemų:

vaikų kūrybiškumui ugdyti ir plėtoti naudojamas ,,Šviesos stalas“ iš Emilio Regio ugdymo sistemos, ypač kreipiame dėmesį į tai, kad vaikai pajustų ryšį su gamta, natūraliai tyrinėtų, stebėtų (artimos Valdorfo pedagoginei sistemai idėjos). 2 grupė**s** turi savo gamtos kampelį, kuriame gali natūraliai stebėti gyvąją gamtą: akvariumai, įvairūs gyvūnėliai.

Kiekviena grupė turi naujovių kampelį ar stalą, kuriame talpinami atspindintys savaitės temą grupėje turimi ir iš namų atsinešti daiktai , atvirukai, žaislai ir kt. priemonės.

Kiekvienas metų laikas įneša į įstaigą savo dvasią, įvairūs gamtos stebėjimo, puošybos elementai atspindi metų laikotarpį.

Įstaigoje veikia **–** sporto salė, dailės studija, muzikos ir šventinių renginių salė.

Lauko teritorija – skendi žalumoje( pušynas, medžįų paunksmės, sodas, daržas). Turime išskirtinę galimybę gyvosios gamtos pažinimui, dėl šalia esančio miško, įstaigos teritorijoje nuolat ir gausiai lankosi retos mieste paukščių rūšys, vaikai turi galimybę juos pažinti, stebėti.

Ugdomoji aplinka praplečiama ekskursijomis į šalia esantį Kleboniškio mišką. Ugdomoji aplinka- tai ne tik daiktai, bet ir dvasinė būsena, mikroklimatas.

Džiaugiamės šilta, ramia, namine aplinka, suteikiančia vaikams emocinį komfortą, tarsi tikrai gyventų namų dvasia ,,Naminukas“.

**V. UGDYMO PASIEKIMAI IR JŲ VERTINIMAS**

Pagrindinis vaiko pažangos ir pasiekimų vertinimo uždavinys padėti ugdytojui įžvelgti ugdymo(si) galimybes, pasiekimų lygmenį, nustatyti spragas ir problemas, sėkmingai parinkti metodus, formas ir būdus planuojant ugdymo turinį, individualizuojant ugdymą.

Stebėjimas - pagrindinis vaiko pažinimo ir vertinimo būdas.

Vertinimas - objektyvus ir visapusiškas, humaniškas, nežeidžiantis vaiko orumo, atsižvelgiantis į kiekvieno vaiko išgales, žadinantis vaiko pasitikėjimą, atskleidžiantis esmę.

Kadangi vaikai įstaigoje pagal amžių keliauja į kitas grupes, naujai perėmęs vaikus pedagogas susipažįsta su individualiame vaiko pasiekimų aplanke sukaupta medžiaga. Rudenį toliau stebi ir fiksuoja pradinį raidos lygį toje grupėje, o metų pabaigoje, apibendrina pokyčius įvykusius per mokslo metus. Vertinimas konfidencialus, su šia surinkta stebėjimo medžiaga supažindinami tik ugdytinių tėvai pagal būtinybę ir pageidavimą, specialistai, kad žinotų kokiose srityse jam reikalinga pagalba.

Vertintojai – auklėtojos, logopedas, muzikos mokytoja. Vertinimo procese dalyvauja ugdytinių tėvai, įstaigos vadovai**.** Įstaigos vadovai veda duomenų bazę apie ugdytinių pasiekimų lygmenį, pagal ugdytinių pasiekimus analizuoja ugdomojo proceso sėkmę, išskiriant silpnąsias ir stipriąsias ugdymo pasiekimų sritis, nustato prioritetus metams, iškeldami tikslus metinei veiklos programai.

Įstaigos pedagogai išanalizavę ugdytinių vertinimo sistemą įstaigoje, peržiūrėjo ir nusprendė nuo 2014 m. atsisakyt eilę metų vykdyto vertinimo pagal įstaigos pedagogų, pačių parengtus kriterijus ir nuo 2014m. rugsėjo mėn. vaikų pasiekimus vertinti vadovaujantis projekto ,,Ikimokyklinio ir priešmokyklinio ugdymo plėtra“ ( Nr. VPI-2.3-ŠMM-03-V-001) Ikimokyklinio amžiaus vaikų pasiekimų apraše pateiktais pasiekimų **žingsniais.**

Vertinimo dokumentas - realus, patogus ir suprantamas patiems ugdytojams, tėvams ir kitiems su vaiko ugdymu susijusiems asmenims), kiekvienam vaikui sudaryta ugdytinio stebėjimo lentelė, kuri sudaryta iš 19 ugdymosi sričių. Pedagogai remdamiesi stebėjimais ir fiksuodami juos, užpildys nustatydami vaiko raidos žingsnį. Žingsniai realiai atspindės vaiko **raidą ir gebėjimus** atskirose ugdymo(si) srityse. Pagal kiekvieno vaiko pasiekimus pedagogai sudarys ir grupės vaikų stebėjimo lentelės suvestinę, realiai matydami visos grupės vaikų gebėjimų lygmenį atskirose srityse.

Vertinimo procedūra – susitarta ir nutarta įstaigoje ugdytinių pasiekimų vertinimą vykdyti 2 kartus metuose, atsisakant tarpinio varianto.

Mokslo metų pradžioje, auklėtojos stebi vaiką natūralioje kasdienėje aplinkoje, surenka reikiamą informaciją, faktus, pokalbiuose su vaiku, analizuoja kūrybos darbelius. Remdamosios stebėjimo ir kitais informacijos surinkimo šaltiniais gautais duomenimis, užpildo vaiko pasiekimų aprašo lentelę, nustatydamos raidos žingsnį. pagal atskirą vaikų amžiaus tarpsnį. Kriterijai apima visas vaikų ugdymo kompetencijas. Sukaupta gauta informacija analizuojama, daromos išvados apie vaiko pasiekimų lygių pažangą, jo sėkmę ir sritis, kuriose pasiekimai nežymūs.

Kiekvieno vaiko pasiekimų ir pažangos vertinimo medžiaga ( ugdytinio stebėjimo lentelė, ir įrodymai : piešiniai, darbeliai ir kt....) kaupiami ir dokumentuojami vaiko pasiekimų aplanke.

Vaiko pasiekimai atspindi ugdymo programos ir jos įgyvendinimo kokybę ir padeda tobulinti ugdymo procesą.

**6. NAUDOTA LITERATŪRA IR INFORMACIJOS ŠALTINIAI**

1. Vaiko teisės.2001,Vilnius: Meralas

2. Žukauskienė R.,1996, Raidos psichologija. Vilnius: Valstybinis leidybos centras

3. Lietuvos Respublikos Švietimo įstatymas Nr. 63-2853(2003-06-28)

4. Vaiko gerovės valstybės koncepcija.2003.

5. 2007-2012 metų Ikimokyklinio ir priešmokyklinio ugdymo plėtros programa.

6. Jungtinių Tautų vaiko teisių konvencija, ratifikuota 1995m. liepos 3d.Lietuvos respublikos įstatymu Nr. I-983

7. Į vaiką orientuotas ugdymas nuo gimimo iki trejų metų(20010 .Vilnius;Lietuva

8. Ankstyvojo ugdymo vadovas/Mockevičienė O., (sud.) Vilnius.: Minklės leidykla, 2001.

9. Ikimokyklinio ugdymo gairės. Programa pedagogams ir tėvams. Vilnius: Leidybos centras, 1993.

10. Vaikų darželio programa ,,Vėrinėlis‘. Vilnius; Leidybos centras,2003.

11. Metodinės rekomendacijos ikimokyklinio ugdymo programai rengti. Vilnius: Švietimo ir mokslo ministerijos Švietimo aprūpinimo centras.

12. Lietuvos Respublikos švietimo ir mokslo ministro 2005-04-18 įsakymas Nr. ISAK -627,,Dėl ikimokyklinio ugdymo programų kriterijų aprašo“.

13. Ikimokyklinio amžiaus vaikų pasiekimų aprašas. Projektas ,,Ikimokyklinio ir priešmokyklinio ugdymo plėtra‘ Nr. VPI-2.3-ŠMM-03-V-02-001

14. Diane Szarkowicz. 2006, Stebėjimas ir refleksija vaikystėje. Australija

15. Metodinis leidinys priešmokyklinio ugdymo pedagogams, 2011,ŠMM. Ugdymo plėtotės centas.

16. Adaškevičienė E. Lietuvos ikimokyklinukų fizinis ugdymas. Kaunas. 1993.

17. Adaškevičienė E. Judėjimo džiaugsmas. Vilnius,1996

18. Adaškevičienė A., Dilienė R. Vaikų sveikatos ir fizinio ugdymo programa, aukime sveiki ir stiprūs“ Klaipėda, 2000.

19. Sveikos gyvensenos ugdymas ikimokyklinėse įstaigose. Vilnius. 2002

20. Adaškevičienė E. Vaikų fizinės sveikatos ir kūno kultūros ugdymas. Klaipėda, 2004.

21. Adaškevičienė E., Strazdienė N. Vaikų sveikatą stiprinančio fizinio aktyvumo ugdymas. Klaipėda, 2013.

22. Gužaitienė a., Kėvalas R. Vaiko sveikatos enciklopedija. Kaunas, 2010.

23. Diane Trister Dodge, Laura J.Colker, Cate Heroman. Ikimokyklinio amžiaus vaikų kūrybiškumo ugdymas. 2007.

24. Katinienė A., Vaičienė A., 2001, Muzika vaikų darželyje. Šiauliai: Šiaurės Lietuva

25. Diane Trister Dodge, Laura J. Colker, Cate Heroman. Ikimokyklinio amžiaus vaikų kūrybiškumo ugdymas. 2007.